Možno je pre vás nové, že sa máte jazyku venovať samostatne a bez učiteľa, ktorý vedie každú hodinu. Pravda je však taká, že cudzí jazyk vám do hlavy nikto nenaleje. Najefektívnejšie je učenie, ktoré si riadite sami podľa toho, čo vám vyhovuje a funguje. Pomocou dotazníka na začiatku kurzu zistíte, ktoré sú vaše jazykové priority aj to, aké metódy vám najviac sedia. Už po pár minútach sa vám automaticky vyskladá učebný plán na mieru, aby ste učenie bez problémov zvládli v pohodlí vášho domova. Navyše počas celých 9 týždňov vás budú podporovať naše jazykové mentorky. Predstavte si to ako cvičenie s trénerom. Tréner vám ukáže, ako robiť cviky efektívne a správne, pomôže vám zostaviť cvičebný plán a jedálniček na mieru, motivuje vás, aby ste nepoľavili, ale cviky si odcvičíte sami. Len takto dosiahnete skutočné výsledky.